Масавыя хваляванні ў Слуцку 12 кастрычніка 1967 года

Масавыя хваляванні ў Слуцку 12 кастрычніка 1967 года (таксама сустракаецца назва «другое слуцкае паўстанне») — сутыкненні жыхароў Слуцку з войскамі МУС падчас спробы няўдалага самасуду над крымінальнымі абвінавачанымі.

Хваляванні ў Слуцку, як адзначае гісторык Захар Шыбека, былі стыхійным праяўленнем незадаволенасці камуністычнай уладай.

 Падзеі 
9 красавіка 1967 года загадчык аддзела культуры Слуцкага гарвыканкама Генадзь Гапановіч і яго сваяк Леанід Сыцько выганялі з пад’езда свайго дома п’янага рабочага Аляксандра Нікалаеўскага і нанеслі яму цяжкія цялесныя пашкоджанні, ад якіх ён памёр.

Калі 10 кастрычніка 1967 года ў Слуцку пачаўся суд на Гапановічам і Сыцько, ля будынка суда сабраўся натоўп, які патрабаваў смяротнага пакарання для камуніста-чыноўніка, які забіў простага рабочага. 11 кастрычніка натоўп пачаў патрабаваць выдаць ім забойцу Нікалаеўскага. 12 кастрычніка, калі Гапановіча выводзілі з будынка суда, натоўп паспрабаваў адбіць яго ў міліцыі і расправіцца з ім. У выніку пачалася бойка з войскамі МУС, якія стаялі ў ачапленні.

Паколькі вайскоўцы не былі належным чынам узброены і спрабавалі разагнаць натоўп газам «Чаромха», то людзі, узброеныя палкамі і каменнем, паранілі, па некаторых звестках, каля 80 салдатАфіцыйны сайт Слуцкага РАЎС . Іншыя крыніцы называюць больш сціплыя лічбы: 42 параненыяМарина Кунявская. Гриф «секретно» не снят // Советская Белоруссия, 9.11.2010. . Драўляны будынак суда закідалі бутэлькамі з бензінам і падпалілі.

Загінуў адзін афіцэр міліцыі, які альбо сам няўдала выскачыў праз акно, ратуючыся ад полымя, альбо быў выкінуты ўдзельнікамі хваляванняў. Яшчэ адзін супрацоўнік міліцыі памёр у шпіталі. Жыўцом згарэла суддзя Галіна Аляксеева, што не змагла выбрацца з падпаленага будынку. Пажарныя машыны да пылаючага будынка натоўп не пусціў.

Тым часам Гапановіча міліцыя здолела вывезці ў Мінск.

 Расследаванне 
Расследаваннем трагедыі занялася спецыяльная камісія з прадстаўнікоў кіраўніцтва МУС, КДБ і кампартыі, як рэспубліканскага ўзроўню, так і ўзроўню СССР. Найбольш актыўных удзельнікаў хваляванняў асудзілі на розныя тэрміны турэмнага зняволення (як указвае Захар Шыбека, на тэрмін ад 7 да 15 гадоў пазбаўлення волі; усяго арыштавана было 70 чалавек), двух — расстралялі. Пракурор Слуцка і начальнік гарадской міліцыі былі зняты са сваіх пасад.

Г. Гапановіч атрымаў некалькі год зняволення і рэшту свайго жыцця пражыў у Баранавічах.

 Крыніцы 

 Спасылкі 
 Згарэў у Слуцку суд народны… // Народная воля, 22.11.2007, № 185—186.
 Сяргей Жукаў. 35 лет назад в Слуцке сожгли суд // БДГ 
 Андрэй Махоўскі. Привет жителям города-героя Слуцка 
 Слуцкий приговор на АНТ
 Васіль Гедройц. Судья сгорела заживо  // Беларуская Ніва 
 Уладзімір Бычэня. Слуцкая трагедия  // Народная газета 
 Елена Анкудо, Василий Матох. Бунт в БССР  // Сайт «Историческая правда» (по материалам сайта belgazeta.by) 

Катэгорыя:Падзеі 12 кастрычніка
Катэгорыя:Кастрычнік 1967 года
Катэгорыя:Гісторыя Слуцка
Катэгорыя:Гісторыя Беларусі (1945—1990)
Катэгорыя:Масавыя беспарадкі